 Chi ewerela ehihie jie ụbọchị Wednezdee dịka ọkụ gbagburu otu nwaanyị na ụmụ ya abụọ nỌkịja dị nokpuru ọchịchị ime obodo Ihiala, na Anambra Steeti.Akụkọ kọrọ na nwaanyị ahụ dị ime ọnwa atọ bụ nke ọkụ gbagburu na agaghị enwe ike ịchọpụta onye ọ bụ, ya na ụmụaka abụọ nime ụlọ ha dị na Umuoffor, Ọkịja.Onye ahụ nwụrụ, Nwazuru Okeke, na ụmụ ya, Chidiebube na Makuochukwu, gbara afọ abụọ na otu afọ, bụ ndị nọ nime ogige ahụ oge ya bụ mkpamkpa kpara.  Ọ bụ ihe sịrị ike nke a na-amaghị otu a ga-esi tinye aka na o nweghị onye azọpụtara nime ha dịka ọkụ ahụ nọ na-agha ike na-anwụ.Ozi anyị nwetara gara nihu were kwuo, Anyị enweghị ike bute ozu onye ọ bụla nime ha maka tupu anyị enwee ike bata nụlọ ahụ, ha abụrụgo ndị ọkụ gbagburu ha bụrụ ntụ.Onye na-ahụ maka ezi mmekọrịta ndị uweojii na ọhaneze na steeti ahụ, Haruna Mohammed, kwuru na ya bụ akụkọ bụ ezie.O kwuru na ndị ahụ nwụrụ bụ ndị ọkụ gbara na o nweghị onye ga-amatazi ha.Ọkụ kpara mkpamkpa na Umuoffor, Ọkịja nogige otu nwoke aha ya bụ Maxwell Okeke.Nihi nkea, nwunye ya dị ime bụ Nwazuru Okeke, ụmụaka abụọ, aha ha bụ Chidiebube Okeke, gbara afọ abụọ na Makuochukwu Okeke, gbara ị otu afọ, bụ ndị nọ nime ụlọ ahụ oge mkpamkpa ahụ na-akpa bụrụzie ndị ọkụ gbara na o nweghị onye ga-ama onye ha bụ.O kwuru nọkụ ahụ bụ nke a kwụsịrị oge ndị uweojii, ngalaba nke Ọkịja, wụchiri nogige site nenyemaka nke ndị ọ metụrụ nobi.Mohammad onye kwuru na ihe kpatara ọkụ ahụ jiri bido bụ nke anamabeghị, tinyere na onyeisi ndị uweojii na steeti ahụ, Rabiu Ladodo, akpọọla ọkụ maka nyocha ka amata ihe kpatara ya bụ ọkụ maka na awọ anaghị agba ọsọ ehihie na nkịtị. 